จาตุรนต์ ฉายแสง: อย่าใช้คำว่าบิดเบือนปิดหูปิดตาประชาชน
รับลูกกันเป็นทอดๆ ประธาน กรธ.บอกว่าจะขอความช่วยเหลือจากรัฐบาลกรณีคนบิดเบือนร่างรัฐธรรมนูญทางโซเชียลมีเดีย รัฐบาลก็ขานรับทันทีว่าจะหาทางดำเนินการให้แล้วบุคคลสำคัญของ คสช.กับรัฐบาลก็ออกมาทั้งปรามทั้งขู่คนที่ไม่เห็นด้วยกับร่างรัฐธรรมนูญเป็นระยะ ถึงขั้นอาจเรียกไปปรับทัศนคติรายวันล่าสุดบอกว่าอาจเอาผิด พ.ร.บ.คอมพิวเตอร์ และ คสช.ยังให้คนออกมาบอกว่าคนที่บิดเบือนรายละเอียดร่างฯอาจถูกเรียกไปปรับทัศนคติ เรียกว่าขู่กันเต็มที่ถ้าใครบอกว่าร่างนี้มีแค่ 50 มาตราจึงมีเนื้อหาน้อยไป หรือบอกว่าไม่ชอบเพราะกำหนดให้นายกฯมาจากการเลือกตั้ง อย่างนี้น่าจะเรียกได้ว่า บิดเบือนแต่ถามหน่อยว่าความเห็นต่อไปนี้เรียกว่าบิดเบือนหรือไม่(1). ร่างนี้ไม่ดีเพราะทำให้อำนาจอธิปไตยไม่เป็นของปวงชนชาวไทย(2).เปิดช่องให้นายกฯมาจากคนนอก(3). สว.มาจากกลุ่มอาชีพไม่อาจถือว่าเป็นผู้แทนปวงชนชาวไทย จึงไม่เป็นประชาธิปไตย(4). องค์กรอิสระและโดยเฉพาะศาลรัฐธรรมนูญมีอำนาจมากเกินไป(5). ระบบเลือกตั้งจะทำให้ไม่มีพรรคใดได้เสียงข้างมากและเป็นประโยชน์ต่อพรรคขนาดกลางให้โทษต่อพรรคเล็กๆ(6). จะทำให้รัฐบาลอ่อนแอ ไม่มีนโยบายตอบสนองประชาชน(7). จะเกิดการหักล้างการตัดสินของประชาชนโดยองค์กรอิสระและศาลรัฐธรรมนูญ เปิดช่องให้คนนอกเป็นนายกฯ(8). ไม่ให้ความสำคัญกับสิทธิเสรีภาพและสิทธิมนุษยชน(9). ร่างนี้จะนำสังคมไทยสู่วิกฤตที่หนักหน่วงยิ่งขึ้น(10). ปิดทางแก้เหมือนร่างไว้ให้ฉีกเท่านั้น10 ข้อที่ยกมาเป็นตัวอย่างนี้ถือว่าบิดเบือนหรือไม่ ถ้าถือว่าบิดเบือน คนที่จะถูกเอาผิดหรือเรียกไปปรับทัศนคติคงมีมากจนนับไม่ถ้วนที่ยกมานั้นความจริงเป็นความเห็น ไม่ใช่เรื่องบิดเบือนหรือไม่บิดเบือน แต่ คสช.กับรัฐบาลกำลังบิดเบือนความหมายของคำว่า บิดเบือน เสียมากกว่าจนต้องกลับมาตั้งคำถามที่หลายคนเคยถามไปแล้วว่า แล้วจะมีประชามติไปให้สิ้นเปลืองทำไม ไม่ต้องทำประชามติ ทำเสร็จก็ประกาศใช้เลยไม่ดีกว่าหรือฝ่ายที่คอยพูดสนับสนุน ร่างฯ ดูจะน้อยลงเรื่อยๆและไม่มีมุมจะอธิบาย จะชี้แจงอะไรก็ฟังไม่ค่อยขึ้น คนค้านก็ยิ่งมากขึ้นๆ ใกล้จะเข้าตาจนเต็มทีแล้วก่อนนี้บอกว่าพวกที่ค้านไม่มีข้อมูลเพราะร่างยังไม่เสร็จ ต่อมาก็บอกว่ายังไม่ได้อ่าน หรือบอกว่าอยากฟังพวกมีเหตุผล แปลว่าที่ค้านนี่ไม่มีเหตุผลนักวิชาการวิจารณ์ก็ถามว่าเป็นศาสตราจารย์มาได้ยังไง จนคนออกมาค้านกันเต็มบ้านเต็มเมือง จึงงัดเอาคำว่า บิดเบือน ขึ้นมา เรียกว่าอับจนปัญญาเต็มทีอย่างนี้แหละที่เรียกว่า ประชาธิปไตยแบบไทยๆ ไงครับ
รับลูกกันเป็นทอดๆ ประธาน กรธ.บอกว่าจะขอความช่วยเหลือจากรัฐบาลกรณีคนบิดเบือนร่างรัฐธรรมนูญทางโซเชียลมีเดีย รัฐบาลก็ขานรับทันทีว่าจะหาทางดำเนินการให้ แล้วบุคคลสำคัญของ
คสช.,จาตุรนต์ ฉายแสง,พ.ร.บ.คอมพิวเตอร์,ร่างรัฐธรรมนูญ 2559